মিনিট সাতেকের ঝড়ে লণ্ডভণ্ড শহর কলকাতা ও পাশ্ববর্তী এলাকা। মৃত তিনজন। আহত হয়েছেন পনেরজন। বিভিন্ন জায়গায় গাছ পড়ে বন্ধ রাস্তা। বিঘ্নিত ট্রেন চলাচল।  ঝড়ের গতিবেগ ছিল সত্তর কিলোমিটার প্রতি ঘণ্টা। তার সঙ্গে প্রবল বৃষ্টি।
 ওয়েব ডেস্ক: মিনিট সাতেকের ঝড়ে লণ্ডভণ্ড শহর কলকাতা ও পাশ্ববর্তী এলাকা। মৃত তিনজন। আহত হয়েছেন পনেরজন। বিভিন্ন জায়গায় গাছ পড়ে বন্ধ রাস্তা। বিঘ্নিত ট্রেন চলাচল।  ঝড়ের গতিবেগ ছিল সত্তর কিলোমিটার প্রতি ঘণ্টা। তার সঙ্গে প্রবল বৃষ্টি। যাদবপুর বিশ্ববিদ্যালয়ের দেওয়ালে গাছ ভেঙে পড়ে। গাছের চাপে দেওয়াল ভেঙে মৃত্যু হয় এক তরুণী সহ দুজনের। আহত হন বেশ কয়েকজন। বেলেঘাটায় গাছ পড়ে মৃত্যু হয় এক বৃদ্ধের। রাত পর্যন্ত গুরুসদয় রোড, টালিগঞ্জের এন এস সি বসু রোড, হসপিটাল রোড, মল্লিকবাজারে গাছ সরানো যায়নি। শহরের পুরনো গাছ গুলি নিয়ে পুরসভা চিন্তাভাবনা করছে বলে জানিয়েছেন মেয়র শোভন চট্টোপাধ্যায়।